Քրիստեն Փրես

**Քրիստեն Աննմարի Փրես** (, ), ամերիկացի ֆուտբոլիստ, ԱՄՆ ազգային հավաքականի անդամ։

Քրիստենը իր առաջին խաղն անցկացրել է Միացյալ Նահանգների ազգային հավաքականի կազմում 2013 թվականի փետրվարի 9-ին՝ Շոտլանդիայի դեմ ընկերական խաղում։ Նա իր երկրի կազմում անցկացրել է 142 խաղ և խփել 60 գոլ։

Համալսարանական կարիերան ավարտելուց հետո Փրեսը 2011 թվականին «Վաշինգտոն Ֆրիդոմ»-ի կողմից ընտրվել է չորրորդը ընդհանուր դրաֆթում, որտեղ արժանացել է «Տարվա նորեկ» մրցանակին։ Նա դարձել է Շվեդիայի ֆուտբոլային լիգայի լավագույն ռմբարկուն 2013 թվականին՝ խփելով 23 գոլ «Տյուրեսոյի» կազմում, և դարձել է Շվեդիայի լիգայի պատմության մեջ առաջին ամերիկացի կինը, որը նվաճել է «Ոսկե խաղակոշիկը»։

Փրեսը խաղացել է «Չիկագո Ռեդ Սթարզ», «Յուտա Ռոյալս», «Գյոթեբորգ» և «Տայրեսյո» ակումբներում։ Նա ԱՄՆ հավաքականի անդամ էր 2015 և 2019 թվականների ՖԻՖԱ-ի աշխարհի առաջնություններում, որտեղ նվաճել է ոսկե մեդալ։

## Վաղ տարիներ
Քրիստենը ծնվել է Լոս Անջելեսում, Քոդիի և Սթեյսի Փրեսների ընտանիքում։ Նա մանկությունն անցկացրել է Պալոս Վերդես Էսթեյթսի արվարձանում՝ իր երկու քույրերի՝ Չենինգի և Թայլերի հետ։ Նրա հայրը խաղում էր ամերիկյան ֆուտբոլ Դարտմուտում, իսկ մայրը՝ թենիսիստուհի էր։ Քրիստենը ֆուտբոլ խաղալ սկսել է հինգ տարեկանից։ Այնուհետև նա հաճախել է Չադվիկի ավագ դպրոց։

Երկու տարի խաղալով իր դպրոցի ակումբում՝ նա երկու անգամ օգնել է նվաճել Հարավային լիգայի տիտղոսը։ Նա նաև հետաքրքրված էր թեթև ատլետիկայով և թենիսով։ Նա խփել է 128 գոլ՝ խաղալով իր ավագ դպրոցի թիմերում և երկու անգամ ճանաչվել է Հարավային դիվիզիոնի տարվա լավագույն հարձակվող։

Փրեսը խաղացել է «Նյուպորտ Բիչ Սլեմերս»-ի կազմում՝ նվաճելով «Ոսկե խաղակոշիկ»-ը ԱՄՆ երիտասարդական ֆուտբոլի ասոցիացիայի ազգային առաջնությունում։

### «Սթենֆորդ Կարդինալ», 2007-2010
Փրեսը «Սթենֆորդ Քարդինալ» կանանց ֆուտբոլային թիմի լավագույն ռմբարկուն է համարվել՝ ակումբի կազմում 71 գոլ խփելու և գերազանցելու դպրոցի ռեկորդները կարիերայի միավորների (183), գոլային փոխանցումների (41) և դարպասին նետումների (500) , ինչպես նաև սահմանելու մրցաշրջանի ռեկորդներ գոլերի (26), նետումների (180) և հաղթական գոլերի (10) համար։

Փրեսը Սթենֆորդի կազմում խաղացել է 18 խաղ՝ կատարելով վեց գոլային փոխանցում, ութ գոլ և 60 նետում դարպասին։ NCAA College Cup-ի առաջին փուլում նա խփել է թիմի պատմության մեջ ամենաարագ գոլը՝ խաղի 37-րդ վայրկյանին։ Խաղն ավարտվել է 7-0 հաշվով, իսկ Քրիստենը խփել է ևս երկու գոլ։

Հաջորդ տարի նա խփել է 16 գոլ և կատարել է 11 գոլային փոխանցում։ Քոլեջային գավաթի քառորդ եզրափակչում «Պորտլենդ Փայլոթսի» դեմ խաղում Փրեսը խփել է խաղի միակ գոլը 86-րդ րոպեին՝ թույլ տալով իր ակումբին անցնել «Եզրափակիչ չորս»։ Նա դարձել է միակ խաղացողը, որը ընդգրկվել է NCAA College Cup-ի բոլոր աստղերի թիմում։

Իր երրորդ մրցաշրջանում Փրեսը սահմանել է կարիերայի նոր ռեկորդներ գոլային փոխանցումների (16) և դարպասին նետումների (143) քանակով։ Այդ գոլերից յոթը հաղթական էին։ Փրեսը նաև գերազանցել է պատմության մեջ ամենաարագ գոլի իր սեփական ռեկորդը՝ խփելով գոլ Բրիգամ Յանգի համալսարանի դեմ խաղի 23-րդ վայրկյանին։ Նրա գոլերը օգնել են թիմին լրացուցիչ ժամանակում հաղթանակ տանել Կալիֆոռնիայի համալսարանի նկատմամբ Քոլեջի գավաթի կիսաեզրափակչում։ Եզրափակչում նրանք պարտվել են «Թար Հիլզին», իսկ Քրիստենի գոլը չեղյալ է համարվել խաղից դուրս վիճակի պատճառով։ Մրցաշրջանի ավարտին Փրեսը ընդգրկվել է խորհրդանշական հավաքականում։

Ավագ կուրսում Փրեսը պարգևատրվել է Հերմանի գավաթով, որը տրվում է լիգայի լավագույն խաղացողին։ Դա Սթենֆորդի երկրորդ անընդմեջ հաղթանակն էր 2009 թվականին Քելլի Օ'Հարայի հաղթանակից ի վեր։ «Սթենֆորդը» մրցաշրջանի ընթացքում հաղթել է 23 խաղում, երկու անգամ ոչ-ոքի է ավարտել խաղը և մեկ անգամ պարտվել՝ հասնելով իր երկրորդ անընդմեջ Քոլեջի գավաթի եզրափակիչ։ Փրեսը կրկին ընդգրկվել է խորհրդանշական հավաքականում և ստացել է մի շարք այլ մրցանակներ։

## Ակումբային կարիերա
### «ՄեջիքՋեք», 2011
Փրեսն ընտրվել է դրաֆթում չորրորդ համարով «Վաշինգտոն Ֆրիդոմի կողմից։ Սեփականատիրոջը փոխելուց հետո ակումբը տեղափոխվել է Ֆլորիդա և հայտնի է դարձել որպես «ՄեջիքՋեք»: Նա իր առաջին գոլը խփել է «Ատլանտա Բիթի» դեմ խաղի 64-րդ րոպեին, որն ավարտվել է 2-0 հաշվով։ Հուլիսին Բոստոն Բրեյքերսի դեմ խաղում Փրեսը խփել է իր առաջին պրոֆեսիոնալ հեթ-տրիկը։ Կիսաեզրափակչում պարտությունից հետո նա արժանացել է ԱՄՆ ֆուտբոլի ֆեդերացիայի «Տարվա նորեկ» մրցանակին։ Փրեսը մեկնարկային կազմում է եղել իր խաղացած 19 խաղերից 16-ում։ Նա այդ մրցաշրջանում խփել է 8 գոլ։ Մրցաշրջանից դուրս Պրեսը պայմանագիր է կնքել «Ատլանտա Բիթ»-ի հետ, սակայն լիգայի գործունեությունը կասեցվել է։

### «Գյոթեբորգ», 2012
2012 թվականի սկզբին կանանց պրոֆեսիոնալ լիգայի լուծարումից հետո Փրեսը նոր պայմանագիր է կնքել շվեդական «ԻՖԿ Գյոթեբորգ» ակումբի հետ։ Նա իր նորամուտը նշել է 2012/2013 թվականների ՈՒԵՖԱ-ի կանանց Չեմպիոնների լիգայում՝ Լոնդոնի «Արսենալի» դեմ խաղում, որը շվեդական ակումբը պարտվել է 0:3 հաշվով։

Քրիստենը «Գյոթեբորգի» կազմում իր նորամուտը նշել է ապրիլի 10-ին՝ «Դյուրգորդենի» դեմ խաղում, խփելով երկու գոլ։ Նա ևս մեկ հեթ-տրիկ խփել է «Էրեբրոյի» դեմ խաղում, որը ավարտվել է 6-0 հաշվով։ Փրեսը իր երրորդ հեթ-տրիկը խփել է օգոստոսին Ումեոյի դեմ խաղում, որը 5-0 հաշվով հաղթանակ է տարել, և ավարտել է մրցաշրջանը որպես լիգայի երկրորդ լավագույն ռմբարկու՝ 17 գոլով, զիջելով միայն Անյա Միտթագին։

Շվեդիայի գավաթի քառորդ եզրափակչի ժամանակ Փրեսը խփել է երկու գոլ և օգնել է հաղթել «Քրիստիանշտադին» 3:0 հաշվով։ Կիսաեզրափակչում նրա տասներեքերորդ րոպեին խփած գոլը օգնել է Գյոթեբորգին 2-1 հաշվով հաղթել Մալմյոյին և հասնել առաջնության եզրափակիչ, որում «Տյուրեսոն» պարտվել է 2-1 հաշվով լրացուցիչ ժամանակում: Փրեսը գոլ է խփել իններորդ րոպեին, ապա վաստակել է 11 մետրանոց հարված ավելացված ժամանակում, որը Մարլեն Սյոբերգն էր իրացրել։

### «Տյուրեսո», 2013—2014
2013 թվականի սկզբին Փրեսը պայմանագիր է կնքել Շվեդիայի չեմպիոն «Տյուրեսո»-ի հետ։ Երկրորդ մրցաշրջանը անընդմեջ նա գոլ է խփել իր մրցաշրջանի նորամուտում։ Պրեսը հիանալի գոլ է խփել Սունանայի նկատմամբ 10-2 հաշվով հաղթանակի ժամանակ։ Հաջորդ խաղում նա հեթ-տրիկ է կատարել «Ջիտեքսի» դեմ խաղում, որը «Տյուրեսոն» հաղթել է 7։0 հաշվով։ 2013 թվականի հունիսի 9-ին Քրիստենը հեթ-տրիկ է կատարել «Քրիստանիշտադի» դեմ խաղում՝ 5-1 հաշվով հաղթանակ տանելով։ Նա շարունակել է «Ջիտեքսի» և «Սուննանի» դեմ խփել երեքական գոլ մեկ խաղում։ Մրցաշրջանի վերջին խաղում, որը «Տյուրեսոն» հաղթել է 4:1 հաշվով, Փրեսը հեթ-տրիկ է կատարել իր նախկին թիմ՝ «Գյոթեբորգի» դեմ խաղում։

Փրեսը մրցաշրջանի լավագույն ռմբարկուն էր՝ խփելով 23 գոլ։ «Տյուրեսոն» մրցաշրջանն ավարտել է երկրորդ տեղում՝ տանելով 14 հաղթանակ։ Այդ արդյունքը թույլ է տվել շվեդական ակումբին որակավորվել 2014/2015 թվականների ՈՒԵՖԱ-ի կանանց Չեմպիոնների լիգայի համար։ Հոկտեմբերին Փրեսը «Տյուրեսոյի» կազմում խփել է երկու գոլ կանանց Չեմպիոնների լիգայի 1/16 եզրափակիչում՝ ապահովելով ֆրանսիական «Պարի Սեն Ժերմենի» նկատմամբ ընդհանուր 2-1 հաշվով հաղթանակը։ 2013 թվականին նա երեք անգամ գոլ է խփել Շվեդիայի գավաթում և ինը անգամ՝ կանանց Չեմպիոնների լիգայում։ «Տյուրեսոն», ի վերջո, հասել է 2014 թվականի կանանց Չեմպիոնների լիգայի եզրափակիչ, որտեղ նրանք 3-4 հաշվով պարտվել են «Վոլֆսբուրգին»։

### «Չիկագո Ռեդ Սթարզ», 2014-2017
մինի|Քրիստեն Փրեսը 2015 թվականի մայիսի 2-ին մարզումերի ժամանակ։
2014 թվականի հունվարին Չիկագո Ռեդ Սթարզը հայտարարել է, որ Փրեսը մրցաշրջանի ավարտից հետո կհեռանա «Տյուրեսոյից»։ Մայիսի վերջին թիմին միանալուց ի վեր Պրեսը խփել է վեց գոլ ընդամենը 12 խաղում։ Հուլիսի 4-ին գործող չեմպիոն Պորտլենդ Թորնսի դեմ խաղում նա խփել է երկու գոլ՝ հավասարեցնելով հաշիվը։ Օգոստոսի 16-ին նա կրկին փրկել է իր ակումբը պարտությունից՝ երկու գոլ խփելով «Վեստերն Նյու Յորք Ֆլեշի» դեմ խաղում։ «Չիկագոն» մրցաշրջանում զբաղեցրել է հինգերորդ տեղը։

Նոր մրցաշրջանի Սիեթլի դեմ առաջին տնային խաղում Փրեսը խփել է երկու գոլ և կատարել է գոլային փոխանցում Ջեյ Հոյի համար, և ակումբը հաղթել է 3-2 հաշվով։ Ապրիլի 25-ին Պրեսը ոչ-ոքի խաղում երկու գոլ է խփել Պորտլենդի դեմ խաղում։ Ապրիլի վերջին, չորս գոլով և մեկ գոլային փոխանցմամբ, Պրեսը գլխավորում էր լիգան գոլերի քանակով և ճանաչվել է NWSL-ի ամսվա լավագույն խաղացող։ Պրեսը բաց է թողել հաջորդ ութ խաղերը՝ 2015 թվականի ՖԻՖԱ-ի աշխարհի առաջնությանը մասնակցելու պատճառով։ Վերադառնալուց հետո նա խփել է չորս գոլ երեք խաղում։

2016 թվականի մրցաշրջանում Պրեսը դարձել է թիմի ավագը և 14 խաղում խփել է ութ գոլ։ Նա հասել է լիգայի փլեյ-օֆֆ փուլ, սակայն «Կարմիր Աստղերը» դուրս են մնացել՝ լրացուցիչ ժամանակում 2-1 հաշվով պարտվելով «Վաշինգտոն Սփիրիթին»։

Պրեսը մնացել է թիմի ավագը 2017 թվականին։ Նա դարձել է թիմի լավագույն ռմբարկուն՝ խփելով 11 գոլ, այդ արդյունքը նրան թույլ է տվել դառնալ չորրորդը լիգայում։ «Չիկագոն» մրցաշրջանն ավարտել է չորրորդ հորիզոնականում՝ ապահովելով փլեյ-օֆֆի ուղեգիր։ Կիսաեզրափակչում թիմը 1-0 հաշվով պարտվել է մրցաշրջանի վերջնական չեմպիոն «Նորթ Քարոլինա Քորաջ»-ին։ Պրեսը մրցաշրջանի վերջում ընդգրկվել է լիգայի բոլոր աստղերի հավաքականում։

2018 թվականի հունվարի 18-ին Քրիստեն Պրեսը Քարլի Լլոյդի և Սամանտա Քերի հետ միասին փոխանադրվել է «Հյուստոն Դեշ»։ Մարտի 10-ին «Դեշը» հայտարարել է, որ Պրեսը չի խաղա ակումբի կազմում, քանի որ պայմանագիր է կնքել շվեդական ակումբի հետ։

### «Գյոթեբորգ», 2018
2018 թվականի մարտին Պրեսը երեք ամսվա պայմանագիր է կնքել իր նախկին ակումբի՝ «Գյոթեբորգի» հետ, չնայած նա մնացել է «Հյուստոն Դեշի» խաղացող։ Երեք խաղում չորս գոլ խփելով՝ Պրեսը դարձել է Շվեդիայի առաջնության տարվա խաղացող։ Մայիսին նա երկու գոլ է խփել «Լիմհամն Բունգեֆլուի» դեմ խաղում, որը «Գյոտեբորգը» հաղթել է 3-1 հաշվով։ Հունիսի 19-ին Քրիստենը վաղաժամկետ հետ է կանչվել վարձակալությունից և տեղափոխվել է «Յուտա Ռոյալս»։

### «Յուտա Ռոյալս», 2018-2020
Հունիսի 18-ին «Յուտա Ռոյալսը» հայտարարել է, որ Քրիստեն Փրեսը տեղափոխվել է այնտեղ՝ Բրուք Ալբիին փոխարինելով։ Նա իր նորամուտը նշել է հունիսի 27-ին՝ «Սիեթլ Ռեյնի» դեմ խաղում, առանց գոլ խփելու։ Փրեսը այդ մրցաշրջանում 11 խաղում խփել է 2 գոլ, իսկ «Ռոյալսը» զբաղեցրել է հինգերորդ տեղը և բաց է թողել փլեյ-օֆֆ փուլը։.

Պրեսը գոլային փոխանցում է կատարել Լո Լաբոնտեի գոլի համար «Վաշինգտոն Սփիրիտի» դեմ մրցաշրջանի բացման խաղում։ Դա խաղի միակ գոլն էր։ Հաջորդ շաբաթ Փրեսը խփել է միակ գոլը «Օռլանդո Փրայդի» դեմ խաղում։ Փրեսը ստիպված է եղել բաց թողնել հաջորդ 11 խաղերը, քանի որ նա խաղում էր ԱՄՆ-ի հավաքականի կազմում 2019 թվականի կանանց աշխարհի գավաթի խաղարկությունում, բայց այնուամենայնիվ, առաջին հինգ խաղերում իր նվաճումների համար արժանացել է մի շարք ակումբային անհատական ​​մրցանակների։ Փրեսը թիմում երկրորդն էր՝ խփելով ութ գոլ։ Նա ընդգրկվել է լիգայի բոլոր աստղերի թիմում։

Քանի որ 2020 թվականի մրցաշրջանը ընդհատվել էր COVID-19 համավարակի պատճառով, Փրեսը որոշել է չմասնակցել 2020 թվականի NWSL Challenge Cup-ին։

2020 թվականի նոյեմբերի 12-ին ֆուտբոլիստի իրավունքները ընդլայնված դրաֆթի ընթացքում փոխանցվել են «Ռեյսինգ Լուիսվիլ» ակումբին։

### «Մանչեսթեր Յունայթեդ», 2020-ից առ այսօր
2020 թվականի սեպտեմբերի 9-ին «Մանչեսթեր Յունայթեդը» հայտարարել է, որ մեկ տարվա պայմանագրեր է կնքել Փրեսի և իր հայրենակից ամերիկացի Թոբին Հիթի հետ։ Նա իր դեբյուտը նշել է հոկտեմբերի 4-ին՝ փոխարինման դուրս գալով 77-րդ րոպեին «Բրայթոն ընդ Հոուվ Ալբիոնի» դեմ խաղում, որը «Յունայթեդը» հաղթել է 3-0 հաշվով։ Քրիստենը ակումբի կազմում իր առաջին գոլը խփել է հոկտեմբերի 18-ին՝ «Վեստ Հեմ Յունայթեդի» դեմ խաղում, որն ավարտվել է 4:2 հաշվով։ 2021 թվականի հունվարի 31-ին Փրեսը խփել է իր երկրորդ գոլը ակումբի կազմում՝ «Էվերթոնի» դեմ խաղում, որը 2-0 հաշվով հաղթանակ է տարել։ Նա մեծ ուհիշվող հետ է թողել 2021 թվականի մարտի 27-ին «Օլդ Թրաֆորդում» կայացած «Վեստ Հեմ Յունայթեդի» դեմ խաղում։

## Միջազգային կարիերա
### 2012
2012 թվականին Փրեսը Միացյալ Նահանգների կանանց ֆուտբոլի ազգային հավաքականի անդամ էր և ընդգրկվել է Լոնդոնի 2012 թվականի ամառային օլիմպիական խաղերի ընդլայնված կազմի մեջ, սակայն չի ընդգրկվել վերջնական կազմում։

### 2013
մինի| Քրիստեն Փրեսը՝ 2015 թվականի մայիսին ԱՄՆ հավաքականի կազմում խաղալիս:
Նա իր նորամուտը նշել է ԱՄՆ ազգային հավաքականի կազմում փետրվարի 9-ին՝ Շոտլանդիայի դեմ ընկերական խաղում։ Նա խփել է երկու գոլ և կատարել է մեկ գոլային փոխանցում։ Փրեսը Սինդի Փարլոուից և Շերիլ Քոսթերից հետո միայն երրորդ կինն է, որը երկու գոլ է խփել ԱՄՆ-ի հավաքականի կազմում իր նորամուտում։ ԱՄՆ-ն հաղթել է Շոտլանդիային 4-1 հաշվով, և Փրեսը ճանաչվել է խաղի լավագույն խաղացող։ Նա հաջորդ խաղում խփել է ևս մեկ գոլ՝ դառնալով միակ ամերիկուհին, որը իր առաջին երկու խաղերում խփել է երեք գոլ։

2013 թվականի Ալգարվեի գավաթի խաղարկությունում Փրեսը գոլ է խփել ամերիկացիների 5-0 հաշվով հաղթանակի ժամանակ Չինաստանի դեմ խաղում։ Փլեյ-օֆֆ փուլ հասնելուց հետո ԱՄՆ-ի մարզիչ Պիա Սունդհեյջը թույլ է տվել Փրեսին խաղալ ևս երկու խաղ։ ԱՄՆ-ն հասել է եզրափակիչ և հաղթել է Գերմանիային՝ դառնալով չեմպիոն։
ձախից|մինի| Փրեսը, 2015 թվականի լուսանկար

### 2014
Փրեսը 2014 թվականին խփել է 11 գոլ։ 2014 թվականի Բրազիլիայում կայացած միջազգային մրցաշարի խմբային փուլի Արգենտինայի դեմ խաղում նա խփել է չորս գոլ, իսկ Միացյալ Նահանգները հաղթել է 7-0 հաշվով և ի վերջո հասել է եզրափակիչ։ Այդ տարվա սկզբին նա գոլեր է խփել Ռուսաստանի դեմ ընկերական խաղերում՝ 2014 թվականի փետրվարի 8-ին և 13-ին։ Ազգային հավաքականի գլխավոր մարզիչ Թոմ Սերմաննին Քրիստենին ընդգրկել է 2014 թվականի Ալգարվեի գավաթի հայտացուցակում։ Հոկտեմբերին Փրեսը մասնակցել է 2014 թվականի ԿՈՆԿԱԿԱՖ-ի կանանց առաջնությանը։ Մրցաշարը հաղթել է Միացյալ Նահանգների հավաքականը։

### 2015: ՖԻՖԱ-ի աշխարհի առաջնություն
Պրեսը ընդգրկվել է Կանադայում կայանալիք 2015 թվականի կանանց աշխարհի առաջնության ազգային հավաքականում։ Հունիսի 8-ին, Ավստրալիայի դեմ խաղում, նա խփել է առաջին գոլը 61-րդ րոպեին։ Փրեսը մասնակցել է թիմի յոթ խաղերից չորսին։ Միացյալ Նահանգները հասել է Աշխարհի առաջնության եզրափակիչ և հաղթել է մրցաշարը՝ Ճապոնիային դեմ 5-2 հաշվով։

### 2016: Ամառային օլիմպիական խաղեր
Փրեսը ամառային օլիմպիական խաղերին մասնակցող ԱՄՆ 18 կանանց ֆուտբոլիստների թվում է։ Խմբային փուլից հետո ամերիկացիները քառորդ եզրափակչում հանդիպել են Շվեդիայի հետ և պարտվել են նրանց 11 մետրանոց հարվածաշարում։ Փրեսը վրիպել է վճռորոշ հարվածը։ Դրանից հետո երկրպագուների շրջանում տարածում է գտել #DogsforChristen հեշթեգը, որը նպատակ ուներ աջակցել ֆուտբոլիստին անհաջողությունից հետո։

Փրեսը դարձել է ԱՄՆ կանանց ֆուտբոլի երկու խաղացողներից մեկը, որը 2016 թվականին մասնակցել է բոլոր 25 խաղերին։ Նա խփել է 12 գոլ։
ձախից|մինի| Փրեսը ազգային հավաքականի համար խաղում, 2017 թվականին

### 2017
2017 թվականին Փրեսը կրկին մասնակցել է իր թիմի բոլոր խաղերին։ Նա միակ գոլը խփել է Նորվեգիայի դեմ ընկերական խաղում։ 2017 թվականի Ազգերի մրցաշարում, որը տեղի է ունեցել Կալիֆոռնիայում և Վաշինգտոնում, Փրեսը գոլ է խփել 80-րդ րոպեին Բրազիլիայի դեմ խաղում՝ կրճատելով հաշվի տարբերությունը, իսկ մի քանի րոպե անց նա գոլային փոխանցում է կատարել Մեգան Ռապինոյի հավասարեցնող գոլի հեղինակությանը։ Այնուհետև Ջուլի Էրցը խփել է հաղթական գոլը։

### 2018
Փրեսը ընդգրկվել է SheBelieves Cup-ի հայտացուցակում 2018 թվականի փետրվարին։ Միացյալ Նահանգները երկրորդ անգամ հաղթել է այս մրցաշարում։ «Հյութոն Դեշին» վաճառվելը չէր համապատասխանում նրա ցանկություններին, և նա երբեք ոչ մի խաղ չի խաղացել թիմի կազմում և նրան դուրս են հանել ԱՄՆ հավաքականի կազմից՝ վիճաբանության պատճառով։ Մարզիչ Ջիլ Էլիսը նշել է. «Ես վստահ եմ, որ երբ Քրիստենը միանա իր նոր թիմին, նա ուրախ կլինի վերադառնալ խաղադաշտ և օգնել իր թիմին հաջողության հասնել»։

Մարտի վերջին «Գյոթեբորգի» հետ պայմանագիր կնքելուց հետո Փրեսը հրավիրվել է ազգային հավաքական՝ Չինաստանի դեմ ընկերական խաղի համար։ Հունիսի 12-ին Փրեսը դարձել է ԱՄՆ պատմության մեջ 37-րդ կինը, որը խաղացել է 100 խաղ ԱՄՆ կանանց ազգային հավաքականի կազմում։ Նա կատարել է երկու գոլային փոխանցում, և ԱՄՆ-ն հաղթել է խաղը 2-1 հաշվով։ Օգոստոսի 31-ին Փրեսը թիմի ավագն էր Չիլիի դեմ խաղում։ Նա գոլ է խփել 59-րդ րոպեին՝ ԱՄՆ-ին տանելով 3-0 հաշվով հաղթանակի։

Սեպտեմբերին Փրեսը ընդգրկվել է 2018 թվականի ԿՈՆԿԱԿԱՖ-ի առաջնության հայտացուցակում։ Նա գոլ է խփել և երկու գոլային փոխանցում է կատարել Պանամայի դեմ խաղում, 5-0 հաշվով հաղթանակի տանելով իր թիմին։ ԱՄՆ-ի հավաքականը հաղթել է մրցաշարում՝ ապահովելով իր տեղը 2019 թվականի Ֆրանսիայում կայանալիք աշխարհի առաջնությունում։

### 2019
2019 թվականի հունվարին Փրեսը խփել է միակ գոլը Ալիկանտեում Իսպանիայի դեմ ընկերական խաղում։ 2019 թվականի SheBelieves Cup-ում նա գոլային փոխանցում է կատարել Ալեքս Մորգանի գոլի համար փոխարինվելուց մեկ րոպե անց։ Մեկ ամիս անց, Բելգիայի դեմ ընկերական խաղում, Փրեսը կատարել է երեք գոլային փոխանցում՝ օգնելով իր թիմին ապահովել 6-0 հաշվով հաղթանակ։

#### 2019 թվականի Աշխարհի գավաթ
2019 թվականի մայիսի 2-ին Փրեսը ընդգրկվել է կանանց աշխարհի առաջնության վերջնական կազմում, որը Քրիստենի կարիերայի երկրորդ մասնակցությունն էր։

Փրեսը մասնակցել է խմբային փուլի բոլոր երեք խաղերին։ Նա ընդգրկվել է Անգլիայի դեմ խաղի մեկնարկային կազմում և գոլ է խփել 10-րդ րոպեին։ Միացյալ Նահանգները հաղթել է 2-1 հաշվով և անցել է Աշխարհի առաջնության եզրափակիչ՝ իր երրորդ անընդմեջ հաղթանակով։ Փրեսը փոխարինել է Մեգան Ռապինոյին Աշխարհի առաջնության եզրափակչում՝ դառնալով չորս ամերիկացի խաղացողներից մեկը, որոնք մասնակցել են Աշխարհի առաջնության բոլոր յոթ խաղերին։ Եզրափակչում Միացյալ Նահանգները 2-0 հաշվով հաղթել է Նիդեռլանդներին՝ նվաճելով իրենց երկրորդ անընդմեջ Աշխարհի առաջնությունը։

2019 թվականի նոյեմբերի 7-ին Փրեսը դարձել է ազգային հավաքականի պատմության մեջ 12-րդ խաղացողը, որը խփել է 50 գոլ։ Դա տեղի է ունեցել Շվեդիայի դեմ ընկերական խաղում, որը ամերիկացիները հաղթել են 3-2 հաշվով։ Փրեսը խաղի ընթացքում կատարել է մեկ գոլային փոխանցում։ Փրեսը 2019 թվականն ավարտել է 5 գոլով և 12 գոլային փոխանցմամբ։

### 2020
Փրեսը ընդգրկվել է 2020 թվականի ԿՈՆԿԱԿԱՖ-ի օլիմպիական որակավորման մրցաշարի հայտացուցակում։ Փրեսը գոլ է խփել խմբային փուլի բոլոր երեք խաղերում, այդ թվում՝ Կոստա Ռիկայի դեմ խաղում կատարած հեթ-տրիկը։ Նա նաև գոլ է խփել կիսաեզրափակչում Մեքսիկայի դեմ խաղում։ Միացյալ Նահանգները եզրափակչում հաղթել են Կանադային, և Փրեսը ճանաչվել է մրցաշարի լավագույն խաղացող։

### 2021
Հունվարին հիվանդության պատճառով Կոլումբիայի դեմ մի շարք ընկերական խաղեր բաց թողնելուց հետո, Փրեսը հրավիրվել է ազգային հավաքական՝ մասնակցելու 2021 թվականի SheBelieves Cup-ին։ Նա մասնակցել է բոլոր երեք խաղերին՝ գոլ խփելով Բրազիլիայի և Արգենտինայի դեմ խաղերում։ Միացյալ Նահանգները հաղթել է մրցաշարում։

## Մշակույթում
### Մեդիա
Փրեսը մասնակցել է գովազդային հրապարակումներին, այդ թվում՝ Nike-ի համար։ 2014 թվականին նա նկարահանվել է Wheaties-ի գովազդում։ 2015 թվականի մայիսին նա նկարահանվել է Coppertone-ի հեռուստատեսային գովազդում։ 2016 թվականի փետրվարին նա դարձել է Genesis Today սննդի արտադրող ընկերության ապրանքանիշի դեսպան։ 2018 թվականի հունվարին դարձել է Hydrive Energy Water-ի գործընկերը։

Փրեսի և ամերիկացի հայրենակիցներ Ալեքս Մորգանի և Էբբի Ուամբախի վրա հիմնված կերպարները նկարահանվել են «Սիմփսոնները» հեռուստասերիալի 2015 թվականի մայիսին նկարահանված դրվագում։ Նույն թվականին նա նկարահանվել է *«Հավասար խաղադաշտ»* *()* կարճամետրաժ ֆիլմում։ Նա նաև հայտնվել է մի շարք ամսագրերում, այդ թվում՝ *Self*, *Howler*, *Shape*, *Darling Magazine* և *[[Glamour (ամսագիր)|Glamour]]*։ 2015 թվականին նա հայտնվել է *[[Sports Illustrated]]-ի* և *Yoga Digest-ի* շապիկներին։ 2016 թվականին Փրեսը մերկ լուսանկարվել է ESPN-ի ամենամյա The Body Issue համարի համար։

FIFA 16-ում առաջին անգամ կին ֆուտբոլիստներ էին հանդես գալիս, և Փրեսը նրանցից մեկն էր։ 2015 թվականի հոկտեմբերին նա դարձել է *FOX Sports* հեռուստաալիքի հաղորդավարուհի և գլխավորել է «Չիկագո Քաբսի» չիրլիդերներին «Take Me Out to the Ballgame» երգի կատարմանը՝ թիմակիցներ Ջուլի Էրցի և Լորի Չալուպնիի հետ միասին։

## Ծանոթագրություններ

## Արտաքին հղումներ
* Պրոֆիլ  USSoccer.com կայքում
* Պրոֆիլ  «Մանչեսթեր Յունայթեդի» կայքում

Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:Ամերիկացի կին ֆուտբոլիստներ